**IMA A VÁLASZTÁSOKÉRT**

Urunk Jézus Krisztus, Te azt mondtad: *„Adjátok hát meg a császárnak, ami a császáré, és Istennek, ami az Istené!”*

Jézusom, világosítsd meg honfitársaink elméjét, hogy a Te mennyei akaratodnak megfelelően válasszuk meg a parlamenti és önkormányzati képviselőinket!

Adj bátorságot honfitársainknak, hogy olyan vezetőket válasszanak nemzetünknek, akik tiszteletben tartják a születendő élet, az egy férfi és egy nő házassága, a házastársi kapcsolat, a család és a tisztes megöregedés szentségét. Istenünk, adj nekünk bölcsességet, hogy megadhassuk Neked, ami a Tiéd.

Ha nemzetként így cselekszünk, akkor biztosak lehetünk benne, hogy választott vezetőink által bőséges áldásodban részesülhetünk. Ámen

***Imádkozzatok mielőtt szavazni mentek, és Isten nevében adjátok le a szavazataitokat!***

***Imádkozzunk, hogy olyan nemzet lehessünk, ahol Isten az Úr!***



**KILENCED A HAZÁÉRT**

**2022. március 26 - április 3.**

**Imádkozzunk a kilenced alatt különösen:**

* **A magyarországi Egyházért, a keresztények egységéért és az egyházi vezetőkért:**

Add Uram, hogy a magyar keresztények között egység legyen!

Tégy minket igazi testvérekké, hogy szeressük egymást és ne ítéljük meg a más felekezetekhez tartozókat!

Az egyházi vezetőknek add meg a bölcsesség és kinyilatkoztatás lelkét, hogy a Szentlélek vezesse őket pásztori hivatásukban!

Áldd meg, erősítsd és óvd meg népünk egyházi vezetőit, hogy örömmel, bátorsággal és bizalommal tudják építeni a Te országodat és vezetni a magyar Egyházat! Ámen

* **Országunk állami vezetőiért:**

Add Uram, hogy a választások során olyan képviselők kerüljenek a magyar parlamentbe, akik a Tízparancsolat szellemében, - annak minden pontját komolyan véve - igyekeznek végezni képviselői munkájukat. Te legyél a Szeretet, az Igazság és a Bölcsesség számukra. Kérünk, add, hogy a Te akaratodnak megfelelően vezessék Magyarországot! Ámen

* **A tömegtájékoztatásért, a közbeszéd tisztaságáért, az egymás véleményének tiszteletben tartásáért:**

Urunk add meg nekünk, hogy a magyar közbeszédet a tisztaság, a szeretet és a békesség járja át! Add, hogy az emberek tiszteletben tartsák a másik véleményét és egymást szerető, elfogadó módon beszéljenek egymással! Kérjük, hogy a tömegtájékoztató eszközök, a média mentes legyen minden rágalmazástól, ítélkezéstől és minden szellemi szeméttől! Add, hogy a média a Te dicsőségedet hirdesse és a magyarok egységéért munkálkodjon, hogy eljöjjön a Te országod és meglegyen a Te akaratod a magyar nemzet életében! Ámen

* **A családokért és az emberi kapcsolatokért:**

Mennyei Atyánk**,** hálát adunk neked az élet és a család ajándékáért. Adj nekünk erőt, hogy az első magyar szent család példája nyomán szeretetben és örömben élhessünk.

Add meg, hogy a Te kegyelmed vezérelje a házastársak gondolatait és cselekedeteit családjuk javára! Add, hogy a szeretet, - megerősítve a házasság szentsége által - erősebb legyen, mint minden válság, mely családjainkat néha sújtja!

Adj bölcsességet és kitartást a családokért fáradozó világiaknak, püspököknek és papoknak. Világosítsd meg a közélet felelőseit, hogy felismerjék, mit kell tenniük a család és a haza javára! Ámen

* **A fiatalokért, a magyar ifjúságért:**

Istenünk, a fiatalokért könyörgünk Hozzád. Vedd gondjaidba a fiatal szíveket, és ébressz bennük új életet. Add, hogy megízleljék azt az örömöt, amit csak Te tudsz ajándékozni nekik! Éreztesd meg velük a Te szeretetedet! Tedd naggyá és tisztává a Te szolgálatod utáni vágyakozásukat! Tedd állhatatossá a szívüket és szilárdítsd meg akaratukat! Őrizd meg őket a sötétség hatalmaitól, a zavaros és tisztátalan kedvtelésektől, szenvedélyektől! Ajándékozd meg őket bátorsággal és hűséggel! Ragyogtasd fel előttük a Te igazságod fényét. Ámen

* **Magyarország megtéréséért:**

Egy szívvel, egy lélekkel kérjük, hogy a magyar nép tartson bűnbánatot és teljes szívvel térjen meg Istenhez! Keresse az Ő arcát és az Ő akaratát! Kérjük a tisztánlátás, az egység és a béke ajándékát nemzetünk számára, hogy újjá szülessen és meggyógyuljon országunk és azzá váljunk, aminek Isten megálmodta ezt a népet! Ámen

**Adjunk előre hálát az ima gyümölcseiért, a meghallgatott imáért!**

1. **nap**

**Édes hazánkat szolgáljuk**

Felelősségtudatunk és a felebaráti szeretet kötelez bennünket édes hazánk, nemzetünk, és népünk szolgálatára.

Isten akarata az, hogy magyarok vagyunk. A keresztény erkölcs értelmében tartanunk kell magyarságunkat, szeretnünk és tennünk is kell érte.

Különös buzgósággal könyörögjünk a mindenható Istenhez népünkért, hazánkért. Kérjük, hogy adja meg nekünk a kegyelmet, hogy népünk és hazánk az Ő dicsőségére fennmaradjon és boldogan éljen.

***Könyörögjünk!***

Mindenható örök Isten! Kérünk, őrizd meg édes magyar hazánkat minden külső és belső veszedelemtől, és a boldogságos, mindenkor szeplőtelen Szűz Máriának, Magyarország Nagyasszonyának, Szent Péter és Pál apostoloknak, Szent István első magyar szent királyunknak és minden szentednek közbenjárása által, adj magyar népednek egységet és békét.

Távolíts el tőle minden háborúságot és tévelygést, hogy Anyaszentegyházad hite szerint neked mindig bátran és szabadon szolgáljon. Krisztus, a mi Urunk által – Ámen.

***Közös könyörgés a kilenced minden napján:***

Istenünk, hazánk és népünk iránti szeretettől vezérelve hozzád fohászkodunk: Kérünk, hallgasd meg könyörgésünket!

Adj nemzetünknek felelősségtudattal áthatott, önzetlen vezetőket! Te vagy az, aki hivatalt adsz és a hivatalhoz bölcsességet: adj népünknek világosan látó, bölcs vezetőket!

A Te áldásod a béke adománya: kérünk, távolíts el tőlünk minden ellenséget, és adj nemzetünknek békét.

Te adod meg, hogy a nép fiai egymást megértsék, egy legyen a szívük-lelkük: távolítsd el népünktől a viszálykodást és adj népünknek egyetértést!

Add meg a szabad államban a vallás szabadságát, hogy híveid félelem nélkül tisztelhessenek Téged!

**Ima az országunk keresztény megújulásáért**

*(II. Rákóczi Ferenc imája)*

A Te kezedben van a szívünk, Uram

Gyújtsd fel a lomhákat,

Vezesd vissza az eltévelyedetteket,

Világosítsd meg a vakokat,

Lágyítsd meg a hajthatatlanokat,

Bátorítsd meg a habozókat,

Tanítsd meg a tudatlanokat,

Gyarapítsd bennünk a hitet.

Gyújtsd fel a kölcsönös szeretet lángját,

S újra és újra kérlek,

Add, hogy szereteted gyarapodjék,

Hogy ez az isteni láng,

Eméssze föl a viszálykodásainkat! Ámen

**Mi Atyánk, …**

**Üdvözlégy Mária, …..**

**Dicsőség ……**

1. **nap**

**Drága, Szent Hazánk**

Nekünk, magyar katolikusoknak a haza nemcsak nemzeti érzés, hanem vallásos áhítat tárgya is. Nekünk ez az ország Regnum Marianum, Mária országa, a Boldogasszony öröksége, Szent István király birodalma, szent királyok országa, és a Szent Korona tulajdona. Ezt a földet vértanúk vére áztatta, akik vérüket a hazáért és a kereszténységért egyaránt ontották. Ezt a földet keresztény szentek erényei és áldozatai szentelték meg.

Azért a mi lelkünkben a kereszténység és a haza szeretete egybeforrt, egyformán szeretjük hitünket, egyházunkat és hazánkat. Ezért van az, hogy a sorsdöntő órában, ahogy most is, imáinkkal ostromoljuk az eget.

***Könyörögjünk!***

Úristen, aki népünket ezer éven át kegyesen megőrizted, őrizd meg továbbra a Te kegyelmedben, hogy teljesíthesse azt a hivatást, amit neki szántál a népek közösségében! Őrizd meg népünket a szent hitben, a keresztény erkölcsökben és így néped mindenkor dicsőségedet hirdethesse a Te bölcs végzéseid szerint. Aki élsz és uralkodol mindörökkön – örökké – Ámen

***Közös könyörgés a kilenced minden napján:***

Istenünk, hazánk és népünk iránti szeretettől vezérelve hozzád fohászkodunk: Kérünk, hallgasd meg könyörgésünket!

Adj nemzetünknek felelősségtudattal áthatott, önzetlen vezetőket! Te vagy az, aki hivatalt adsz és a hivatalhoz bölcsességet: adj népünknek világosan látó, bölcs vezetőket!

A Te áldásod a béke adománya: kérünk, távolíts el tőlünk minden ellenséget, és adj nemzetünknek békét.

Te adod meg, hogy a nép fiai egymást megértsék, egy legyen a szívük-lelkük: távolítsd el népünktől a viszálykodást és adj népünknek egyetértést!

Add meg a szabad államban a vallás szabadságát, hogy híveid félelem nélkül tisztelhessenek Téged!

**Imádság drága hazánkért**

Áldd meg Uram Magyarországot!

Áldd meg Uram a Te magyar néped!

Oldozd fel és szabadítsd meg ellened elkövetett bűneitől,

a mások és önmaga ellen elkövetett bűneitől,

az erkölcs terén és gazdasági téren elkövetett bűneitől,

a természet ellen és az emberiség ellen elkövetett bűneitől,

múltja, jelene és jövője ellen elkövetett számtalan bűnétől!

Szabadíts meg minket Uram, a gyűlölködéstől, a széthúzástól,

a kapzsiságtól, a káromkodástól, a kitartás hiányától!

Segíts minket Uram, hogy a jó győzzön és ne a gonosz,

az igazság győzzön, ne a hamisság,

 a szelídség győzzön, ne az erőszak,

a szeretet győzzön, ne a gyűlölet,

a józanság győzzön, ne az indulatok,

a megfontoltság győzzön, ne az elhamarkodottság,

az okosság győzzön, ne az ostobaság,

a szorgalom győzzön, ne az irigység,

 a tehetség győzzön, ne protekció és a könyöklés.

Add Uram, hogy megbecsüljük ajándékaidat:

Hazánk szép tájait őrizzük meg épen, a földet, a vizet, a levegőt tisztán. Fogadjuk el a gyermekáldást, tiszteljük az időseket, segítsük a szegényeket és a betegeket.

Hatalmas erőddel támogass minket, hogy teremtsünk szép otthonokat, az otthonokban boldog családokat!

Mindenki jusson tisztességes munkához és a munkának legyen becsülete.

Szabadíts meg minket Uram, a gonosztól és minden rossztól, oltalmazz és védelmezz minket a súlyos csapásoktól! Ámen

**Mi Atyánk, …**

**Üdvözlégy Mária, …..**

**Dicsőség ……**

1. **nap**

**Szent nép, szent ország**

A magyar nép nemzeti eszményei mind a kereszténységből valók. Minden, ami szent volt, nemzeti lett, s minden, ami nemzeti volt, szent lett. A magyar korona *Szent Korona*, a magyar király apostoli *Szent Király*, a magyar zászló a *Szent Szűz zászlója*, a magyarság ideáljai szentek: *Szent István, László, Imre, Erzsébet, Margit, Jolánta, Kinga mind-mind katolikus szentek.* Magyarország védelmezte eddig is a kereszténységet a török félhold és az ateizmus zsarnoksága alatt.

Ami nagy és fenséges vonás van a magyar nép életében, az mind a kereszténységéből fakad. A magyar nép vértanú nép, a kereszténység vértanúja. Szegények lettünk, hazánk pusztasággá változott. E vérző népnek segítője a katolikus Egyház feje, a mindenkori pápa volt. Éppen ezért a magyarság sorsa, a nemzet élete és fennmaradása elsősorban erkölcsi és vallási kérdés. Népünknek ezért olyan vezetőkre van szüksége, akik ezt világosan látják, akik tudnak és akarnak is érte hathatósan cselekedni.

***Könyörögjünk!***

Mindenható, Örök Isten, mindenkitől elhagyatva Hozzád fordulunk, mert Te senkit el nem hagysz, és mindenkit meghallgatsz. Kérjük, hallgasd meg a mi alázatos könyörgésünket, és segíts bennünket, szegény magyarokat! Adj nemzetünknek önzetlen, áldozatra kész vezetőket, és általuk segítsd népünket, hogy a boldog jövő felé haladjon!

Magyarország Nagyasszonya, kelj védelmünkre, vedd oltalmadba örökségedet, pártfogolj minket Szent Fiadnál, hogy az Ő kegyelméből Szent István országa fennmaradjon és virágozzék! Ámen

***Közös könyörgés a kilenced minden napján:***

Istenünk, hazánk és népünk iránti szeretettől vezérelve hozzád fohászkodunk: Kérünk, hallgasd meg könyörgésünket!

Adj nemzetünknek felelősségtudattal áthatott, önzetlen vezetőket! Te vagy az, aki hivatalt adsz és a hivatalhoz bölcsességet: adj népünknek világosan látó, bölcs vezetőket!

A Te áldásod a béke adománya: kérünk, távolíts el tőlünk minden ellenséget, és adj nemzetünknek békét.

Te adod meg, hogy a nép fiai egymást megértsék, egy legyen a szívük-lelkük: távolítsd el népünktől a viszálykodást és adj népünknek egyetértést!

Add meg a szabad államban a vallás szabadságát, hogy híveid félelem nélkül tisztelhessenek Téged!

**Isten országát építjük magyar hazánkban**

Urunk, Jézus Krisztus, adj értelmet, hogy felismerjük a Benned való hitre buzdító szavakat. Óriási szellemi harcban élünk hazánkban. A tét nemcsak a hazánk jövője, hanem a hitünké is. A sátán elhiteti magáról, hogy ő nem is létezik, amivel sokakban elbizonytalanítja a feltámadásba vetett hitet. Sajnos a tudomány emberei is sokszor a gonosz mellé állnak. Esedezve kérünk, könyörülj rajtunk, mert nem látunk más kiutat a jelen idők zűrzavarából. Segíts a Te szerető mindenhatóságoddal, nyújtsd felénk védő karjaidat, és űzd el tőlünk a gonosz árnyékát! Légy irgalmas e század hitetlensége iránt.

Könyörülj a tudósokon és világosítsd meg gondolkodásukat a Te Szent Lelked által. A Te igazságoddal gyújts világosságot a lelkekben!

Tudjuk, hogy „aki megvall Téged az emberek előtt, azt Te is megvallod Mennyei Atyánk előtt.” Az ebben való hitünk teljes megerősítését kérjük, hogy így építhessük drága magyar hazánkban, Isten országát! Ámen

**Mi Atyánk, …**

**Üdvözlégy Mária, …..**

**Dicsőség ……**

1. **nap**

**Lelki megújulás**

A nemzetek sorsa Isten után rajtunk, embereken áll, vagy bukik. Az ember értéke és a közösség szempontjából való hasznossága vagy haszontalansága erkölcsi mivoltán múlik. Lelki megújulás csak ott lehetséges, ahol világos látású és fennkölt lelkületű, áldozatos emberek vannak. A legkiválóbb társadalmi berendezkedés is átokká válik, ha az országot gonosz vagy gyenge jellemű emberek vezetik.

Nem mindegy, hogy olyan emberek értelmezik-e, hajtják-e végre a törvényt, akiknek élete ugyanannak a nemes törvénynek élő megvalósulása vagy felháborító cáfolata.

Ebből rögtön látszik, hogy minden program, ami nem az erkölcsi megújulásból indul ki, a legjobb esetben is csupán akadémikus eszmefuttatás, játék a szavakkal, a társadalom félrevezetése. Ez szükségszerűen magában hordja nemcsak saját végzetét, hanem a nemzet pusztulását is okozza.

Kérjük azért a mindenható Istent ebben a felelősségteljes időben, hogy adjon nemzetünknek világos látású, fennkölt lelkületű és áldozatos vezetőket, akik személyükben garantálják az isteni és a nemzeti törvények betartását, és így biztosítják a boldogabb jövő felé az utat.

***Könyörögjünk!***

Irgalmas Isten, Uraknak Ura, királyok Királya! Te apostolod által megparancsoltad, hogy imádkozzunk az elöljárókért. Alázatosan könyörgünk tehát Hozzád, hogy országunk állami vezetői a Tőled kapott hatalommal, szent Neved dicsőségére, az Egyház javára és országunk épülésére cselekedjenek! Krisztus a mi Urunk által. Ámen

***Közös könyörgés a kilenced minden napján:***

Istenünk, hazánk és népünk iránti szeretettől vezérelve hozzád fohászkodunk: Kérünk, hallgasd meg könyörgésünket!

Adj nemzetünknek felelősségtudattal áthatott, önzetlen vezetőket! Te vagy az, aki hivatalt adsz és a hivatalhoz bölcsességet: adj népünknek világosan látó, bölcs vezetőket!

A Te áldásod a béke adománya: kérünk, távolíts el tőlünk minden ellenséget, és adj nemzetünknek békét.

Te adod meg, hogy a nép fiai egymást megértsék, egy legyen a szívük-lelkük: távolítsd el népünktől a viszálykodást és adj népünknek egyetértést!

Add meg a szabad államban a vallás szabadságát, hogy híveid félelem nélkül tisztelhessenek Téged!

**Mária Országa imaközösség imája**

Mennyei Atyánk!

Hálát adok Neked azért, hogy képviselhetem országunkat és Egyházunkat előtted és embertársaim előtt.

Kérlek, segíts, hogy bűneim ellenére jól végezzem el a rám bízott feladatokat.

Kérünk Téged Urunk, add, hogy

* az erőtlenek erőben részesüljenek,
* a buzgók az életszentség teljességére jussanak,
* a bűnösök megtérjenek,
* a betegek meggyógyuljanak,
* a sötétségben élők megszabaduljanak a gonoszság erőinek kötelékeiből,
* a szűkölködők és a szenvedők gondjaikban enyhülést kapjanak.

Bennünket pedig vezess el a teljes egységre Jézus Krisztus nevében, a mindenkor segítő Szűzanya közbenjárására, hogy hazánk, mint a „Szeretet Földje” felvirágozzon, és minden helyzetben megdicsőitse a Te neved a Szentlélek ajándékai és kegyelmei által

Köszönöm Atyám, hogy kedves Neked ez a drága magyar föld, és megsegítesz minket. Ámen

**Mi Atyánk, …**

**Üdvözlégy Mária, …..**

**Dicsőség ……**

1. **nap**

**Isten országában élünk**

Isten országa nem e világból való, bár ebben a világban van, és a világ nem lehet meg Isten országa nélkül. Isten országának közvetlenül ugyan nincs köze a politikához, a gazdasági rendszerhez, és a társadalmi berendezkedéshez. Jézus Krisztus nem alkotott gazdasági rendszert, nem szervezett államot, nem diktált nemzeti politikát, és tanítványait is egy sokkal nagyobb, egyetemesebb küldetéssel küldte a világba.

A kereszténységet sem lehet hozzákötni semmiféle politikai, gazdasági programhoz. A kereszténység átjárhatja ezeket a rendszereket, felállíthatja mindegyikkel szemben a maga nagy emberi és erkölcsi követelményeit, de nem azonos egyikkel sem.

A kereszténység kovász, amely átjárja az egész társadalmat, felelősségtudatot támaszt, odaadást követel.

Azért ebben a fontos időben, különösen most a választások közelében **nekünk imádkozni kell azért, hogy az ország vezetői és népünk a keresztény felelősségtől áthatva összefogjanak a nemzet jövője érdekében.**

***Könyörögjünk!***

Mindenható örök Isten! Tőled van minden hatalom égen és földön. Az emberiség elöljárói a Te szolgáid, Tőled kapták hatalmukat, hiszen senkinek sincs hatalma a többi ember felett, ha Isten nem ad neki. Az elöljárók arra kapják hatalmukat, hogy az ártatlanokat oltalmazzák, a gonosztevőket megfékezzék. Add meg nekik kegyelmedet, hogy világosan lássák kötelességüket. Adj nekik erőt, hogy meg tudjanak felelni annak a szent megbízatásnak, melyet nekik adtál. Ámen

***Közös könyörgés a kilenced minden napján:***

Istenünk, hazánk és népünk iránti szeretettől vezérelve hozzád fohászkodunk: Kérünk, hallgasd meg könyörgésünket!

Adj nemzetünknek felelősségtudattal áthatott, önzetlen vezetőket! Te vagy az, aki hivatalt adsz és a hivatalhoz bölcsességet: adj népünknek világosan látó, bölcs vezetőket!

A Te áldásod a béke adománya: kérünk, távolíts el tőlünk minden ellenséget, és adj nemzetünknek békét.

Te adod meg, hogy a nép fiai egymást megértsék, egy legyen a szívük-lelkük: távolítsd el népünktől a viszálykodást és adj népünknek egyetértést!

Add meg a szabad államban a vallás szabadságát, hogy híveid félelem nélkül tisztelhessenek Téged!

**Magyar Mi Atyánk**

*Mi Atyánk, ki vagy a mennyekben,*

Tarts meg minket szeretetedben!

Áldott szemed ne vedd le rólunk, akkor sem,

ha méltatlanul szólunk.

Tudjuk, sokszor panaszos az ajkunk, mert a kereszt súlya nyomokat hagyott rajtunk.

Bűneinket ne ródd fel nékünk, rég megfizetett érte magyar népünk.

*Szenteltessék meg a Te neved,*

A bölcsőnktől a sírunkig teveled, igaz magyar hitben megmaradjunk

Magyar voltunk mellett hitet valljunk,

Ne foghasson ki rajtunk idegen, áruló közöttünk sohase legyen.

Hű gyermekként kövessünk Téged, és örökké áldjuk Szent Neved.

*Jöjjön el a Te országod,*

Legyen velünk atyai jóságod.

Minden magyar szerte e világban, térdre hulljon hálaadó imában.

Add, hogy egymás kezét megtaláljuk, kopogtató testvért ki ne zárjuk,

Fülünk úgy figyeljen a magyar szóra, mintha hozzánk édesanyánk szólna.

**Mi Atyánk, …**

**Üdvözlégy Mária, …..**

**Dicsőség ……**

1. **nap**

**Az összefogás szent ereje**

Fontoljuk meg, hogy népünk jelenlegi magatartása hosszú időre meghatározza a nemzet életét, és ez talán életet vagy halált jelent.

Azért ha mindig is éreztük és tudtuk, most különösen éreznünk és tudnunk kell azt a szent felelősséget, amely a vállunkon nyugszik.

Nekünk kell hazánkat, nemzetünket, önmagunkat megszánnunk, s nem temetnünk, hanem mentenünk. Megfogyva élünk Európa közepén, de ha összefogunk, akkor nagyon sokra vagyunk képesek.

Nekünk, keresztényeknek kell példát mutatnunk arra, hogy mi összefogunk, mi minden magyart becsülünk, mi senkinek ellenségei nem vagyunk. Érezzék meg szavainkon, tekintetünkön, hogy mi Isten nyitottságával, szeretetével fordulunk mindenki felé.

Csak a fenntartás nélküli keresztény gondolkodás segíthet nemzetünkön a magyar sors nehéz kérdéseiben. Ezért kérjük Istent, először nekünk adjon erőt, a kereszténységet következetesen képviselni hazánk érdekében. Továbbá adjon értő szemet nemzetünk minden tagjának, hogy meglássa a kereszténység értékeit, és képes legyen azt felhasználni hazánk építésében.

***Könyörögjünk!***

Úristen, te az első keresztények egyházáról leírtad szent könyvedben, hogy „egy volt szívük-lelkük” Add meg ezt a lelki egységet most is a Te magyar katolikus Egyházadnak. Kérünk, hogy ebben az egységben örvendezve alkothassunk, példát mutathassunk, és így a társadalom kovásza legyünk.

Az Egyház belső békéje és egysége által add meg az egész magyar társadalomnak, népünknek, hazánknak a megváltás gyümölcseit. Ámen

***Közös könyörgés a kilenced minden napján:***

Istenünk, hazánk és népünk iránti szeretettől vezérelve hozzád fohászkodunk: Kérünk, hallgasd meg könyörgésünket!

Adj nemzetünknek felelősségtudattal áthatott, önzetlen vezetőket! Te vagy az, aki hivatalt adsz és a hivatalhoz bölcsességet: adj népünknek világosan látó, bölcs vezetőket!

A Te áldásod a béke adománya: kérünk, távolíts el tőlünk minden ellenséget, és adj nemzetünknek békét.

Te adod meg, hogy a nép fiai egymást megértsék, egy legyen a szívük-lelkük: távolítsd el népünktől a viszálykodást és adj népünknek egyetértést!

Add meg a szabad államban a vallás szabadságát, hogy híveid félelem nélkül tisztelhessenek Téged!

**Magyar Mi Atyánk (folytatás)**

*Legyen meg a Te akaratod,*

Harangok hirdessék diadalod,

Jóság lakjék magyar szíveinkben, örömöd teljék gyermekeinkben.

Add, hogy közülük egy is el ne vesszen, minden útjuk Tehozzád vezessen.

Magyar honban vagy idegen világban, tartsd meg őket örök magyarságban.

*Add meg mindennapi kenyerünket,*

Lágy eső önözze földjeinket,

Éltető nap arany napsugára, áldást hozzon a magyar hazára.

Szőlőtől roskadjon minden hegyhát, virág nyíljék, amerre csak a szem ellát.

Legyen bőség halakban, vadakban, gyermekáldás a magyar családokban.

*Bocsásd meg vétkeinket,*

Kínzó súlyuk régen gyötör minket.

Szent Arcodat fordítsd felénk végre, engeszteljen népünk szenvedése.

Simogasd meg fájdalmas orcánkat, őrizd, védjed szent magyar hazánkat.

**Mi Atyánk, …**

**Üdvözlégy Mária, …..**

**Dicsőség ……**

1. **nap**

**Nemzetünk fennmaradásának kulcsa**

A magyarság sorsa, a nemzet élete és fennmaradása erkölcsi és éppen ezért vallási probléma is. Nemzetünk fennmaradásának kulcsa az egyén és a közösség erényeiben van, vagyis ha az egyén életében és a közösség életében egyaránt a keresztény erkölcs az uralkodó tényező. Ha ez megvan, a nemzet felemelkedik, ha nincs, akkor szükségszerűen elbukik. Éppen ezért nagyon fontos, hogy a kereszténység szabadon fejthesse ki tanítását, nevelje az ifjúságot, hirdesse az Igét a felnőtteknek, hogy istentiszteleteit zavartalanul végezhesse. Aki komolyan kívánja hazánk és népünk boldogulását, annak jobb, erkölcsösebb keresztény magyart és magyar társadalmat kell kívánnia.

Imádkozzunk tehát az egész egyház szabadságáért. Mert ha az egyház szabad és megbecsült, akkor közvetítheti az Evangéliumot és Isten kegyelmét, megalapozhatja a jövőt, fenntarthatja a magyar társadalmat.

***Könyörögjünk!***

Úristen! Tőled vannak a szent kívánságok, a helyes tanácsok és a tökéletes cselekedetek. Hozzád fordulunk tehát, és kérünk, add meg egyházadnak és népünknek azt a békességet, amelyet a világ nem adhat, hogy a szent békében, senki által nem háborítva, szívünket parancsaid teljesítésére adjuk. Az ellenség félelmétől megmeneküljünk, és a Te oltalmad alatt csendes időket éljünk.

Fordítsd az emberiség vezetőinek szívét békére, és így Egyházad zavartalanul hirdethessen és magasztalhasson Téged a Te dicsőségedre és az emberiség javára. Ámen

***Közös könyörgés a kilenced minden napján:***

Istenünk, hazánk és népünk iránti szeretettől vezérelve hozzád fohászkodunk: Kérünk, hallgasd meg könyörgésünket!

Adj nemzetünknek felelősségtudattal áthatott, önzetlen vezetőket! Te vagy az, aki hivatalt adsz és a hivatalhoz bölcsességet: adj népünknek világosan látó, bölcs vezetőket!

A Te áldásod a béke adománya: kérünk, távolíts el tőlünk minden ellenséget, és adj nemzetünknek békét.

Te adod meg, hogy a nép fiai egymást megértsék, egy legyen a szívük-lelkük: távolítsd el népünktől a viszálykodást és adj népünknek egyetértést!

Add meg a szabad államban a vallás szabadságát, hogy híveid félelem nélkül tisztelhessenek Téged!

**Magyar Mi Atyánk (folytatás)**

*Ne vigy minket kísértésbe*,

Zárj bennünket jóságos szívedbe,

Adjál nekünk édes békességet, barátunknak minden nemzetséget.

Add, hogy minden népek világában, gyarapodjunk javakban és számban.

Magyarságban legyünk bátrak, hűek, a bajban sohase legyünk kishitűek.

*Tied az ország, a hatalom és a dicsőség,*

Mindenható hatalmas Istenség,

Kérünk hallgasd meg esdeklő szavunk, lássad milyen nagy szükségben vagyunk.

Széttépet honunkban népünk zokog, megkínzott arcunk könnyektől ragyog.

Hallgasd meg bús, könyörgő imánkat, add vissza szép magyar hazánkat. Ámen

**Mi Atyánk, …**

**Üdvözlégy Mária, …..**

**Dicsőség ……**

1. **nap**

**Szent szabadság**

Mi magyarok, akik történelmünk alatt mindig szabadon őriztük nemzeti öntudatunkat és a szabadság tiszteletét, mi, akik mindig bíztunk abban, hogy egykor fel fog virágozni a magyarság, ne veszítsük el őseink hitét, lelkületét, vállaljuk a próbát, amely előttünk áll!

Virrasszunk, nehogy hízelgő, csábos ígéretek a józanság útjáról eltérítsenek, mert ennek országunk látná kárát.

Virrasszunk, nehogy elhamarkodott újítások letérítsenek a józan útról, és minden haladást lehetetlenné tegyenek.

Virrasszunk, nehogy álpróféták kihasználhassák a társadalom gazdasági nehézségeit, elégedetlenségét, és lázadást szítsanak, mert ez csak pusztulásba vezetne.

Virrasszunk, nehogy a gőg, a kevélység és a felszínes elbizakodottság kiszoríthassa a vezetésből a józan mérsékletet és a kiegyensúlyozott gondolkodást.

Kérjük a Mindenható Istent, hogy mentse meg népünket a felszínes tündöklés csábításától és juttassa uralomra a közéletben a kiegyensúlyozott és megbízható gondolkodást!

***Könyörögjünk!***

Mindenható Isten, aki a magad képmására teremtetted az embert, taníts bennünket, hogy mindenben alávessük magunkat a Te Szent akaratodnak, és így Veled, valamint egymással megtaláljuk azt az egységet, amiben a Te szándékaid szerint élhetünk és megvalósíthatjuk terveidet.

Add, hogy úgy hallgassuk Szent Igédet, hogy abból az üdvösség tudományát merítsük, és egymás közt megvalósítsuk az egységet. Ámen

***Közös könyörgés a kilenced minden napján:***

Istenünk, hazánk és népünk iránti szeretettől vezérelve hozzád fohászkodunk: Kérünk, hallgasd meg könyörgésünket!

Adj nemzetünknek felelősségtudattal áthatott, önzetlen vezetőket! Te vagy az, aki hivatalt adsz és a hivatalhoz bölcsességet: adj népünknek világosan látó, bölcs vezetőket!

A Te áldásod a béke adománya: kérünk, távolíts el tőlünk minden ellenséget, és adj nemzetünknek békét.

Te adod meg, hogy a nép fiai egymást megértsék, egy legyen a szívük-lelkük: távolítsd el népünktől a viszálykodást és adj népünknek egyetértést!

Add meg a szabad államban a vallás szabadságát, hogy híveid félelem nélkül tisztelhessenek Téged!

**A hazánkban élő indonéz Elias verbita missziós atya imája**

**Mennyei Atyám!**

Itt vagyok a Te országodban, Magyarországon, ahová engem rendeltél. Itt vagyok a Te népeddel, a magyarokkal.

Értük könyörgök Atyám, hogy áldd meg ezt az országot, hogy a Te Országod épüljön benne!

Áldd meg ezt a nemzetet, hogy igazi nemzeted legyen itt Európában! Áldd meg ezt a népet, mint saját kiválasztott néped!

**Mennyei Atyám!**

Hálát adok Neked, hogy ideküldtél. Hálát adok Neked, hogy megtapasztalhattam ennek az országnak szeretetét és erejét.

Hálát adok Neked, hogy itt élhetek, szolgálhatok és tanulhatok.

Hálát adok Neked, hogy, megízlelhettem e földnek természeti és kulturális szépségét. Hálát adok Neked, hogy megismerhettem ennek az országnak az őseit, vértanúit, és szentjeit.

**Mennyei Atyám!**

Növeld ebben az országban az igazi szeretetet, a hitet és a reményt! Adj ennek a népnek erőt a munkához, bátorságot a küzdelemhez, hűséget a szeretethez, kitartást az életben.

Mi Atyánk, aki a mennyekben vagy, jöjjön el a Te Országod, itt Magyarországon, ahol Egyházad él. Itt az Egyházadban, ahol milliónyi családod él. Itt a magyar családokban, ahol Szent Fiad, Jézus Krisztus él most és mindörökkön örökké. Ámen

1. **nap**

**Szűz Mária országa**

A kilenced utolsó napján forduljunk a Boldogságos Szűzhöz, Tőle kérjünk népünk számára e nehéz időben oltalmat és támogatást.

Szent István, első királyunk neki ajánlotta népünket. A mi őseink ismerték ezt a felajánlást, és magukévá tették azt. A magyar nemzetet mindig Mária népének tartották, bajaikban hozzá fordultak segítségért. Nem is csalódtak reményükben. Ettől a reménytől eltelve kérjük mi is a Boldogságos Szűz Mária segítségét, hogy országunk az Ő oltalma alatt ismét virágzó ország legyen Isten dicsőségére és mindannyiunk javára. Tudjuk azt, hogy ha az Ő oltalmát el akarjuk nyerni, akkor egy szívvel, egy lélekkel kell szolgálnunk a mi Urunkat, és ugyanígy tisztelnünk a Boldogságos Szüzet. Ebben a szellemben kell könyörögnünk az ország vezetőiért is, hogy a Szentlélek világosítsa meg őket, és így vezessék a népet Isten országának kibontakozása felé. A Magyar Szentek litániájának elimádkozásával kérjük a Magyar Szenteket és Boldogokat, hogy járjanak közbe a választások tisztaságáért és népünkért.

***Könyörögjünk!***

Mindenható Örök Isten! Te első Szent Királyunkat arra a gondolatra indítottad, hogy országunkat a Boldogságos Szűz Mária oltalmába ajánlja, és általa kérje népünk számára mindenható segítségedet. Most újra az Ő oltalmába ajánljuk magunkat, és kérjük, segíts meg minket. Adj népünknek jó vezetőket, buzgó apostolokat, jóindulatot a társadalomban, hogy így buzgón szolgálhassunk Téged, Krisztus a mi Urunk által. Ámen

***Közös könyörgés a kilenced minden napján:***

Istenünk, hazánk és népünk iránti szeretettől vezérelve hozzád fohászkodunk: Kérünk, hallgasd meg könyörgésünket!

Adj nemzetünknek felelősségtudattal áthatott, önzetlen vezetőket! Te vagy az, aki hivatalt adsz és a hivatalhoz bölcsességet: adj népünknek világosan látó, bölcs vezetőket!

A Te áldásod a béke adománya: kérünk, távolíts el tőlünk minden ellenséget, és adj nemzetünknek békét.

Te adod meg, hogy a nép fiai egymást megértsék, egy legyen a szívük-lelkük: távolítsd el népünktől a viszálykodást és adj népünknek egyetértést!

Add meg a szabad államban a vallás szabadságát, hogy híveid félelem nélkül tisztelhessenek Téged!

**Könyörgés a Magyarok Nagyasszonyához:**

Istennek dicsőséges Anyja, Magyarok Nagyasszonya! Emlékezzél meg Magyarországról, édes hazánkról! Tekints reánk kegyes szemmel, légy szószólónk és közbenjárónk Szent Fiadnál, Jézus Krisztusnál! Ámen

**Magyar Szentek litániája**

Uram irgalmazz nekünk!

Krisztus kegyelmezz nekünk!

Uram irgalmazz nekünk!

Krisztus hallgass minket!

Krisztus hallgass meg minket!

Mennyei Atyaisten, **Irgalmazz nekünk!**

Megváltó Fiúisten,

Szentlélek Úristen,

Szentháromság egy Isten,

Szentséges Szűz Mária, Magyarok Nagyasszonya,

**Könyörögj érettünk!**

 Szent István első magyar Szent Királyunk,

Szent Imre herceg,

Szent László király,

Szent Adalbert vértanú püspök,

Szent Gellért vértanú püspök,

Szent Márton püspök,

Boldog Mór bencés apát, püspök,

Boldog Bőd Beszteréd és Beneta vértanú püspökök

Kapisztrán Szent János hithirdető,  **Könyörögj érettünk!**

Boldog Vác remete,

Boldog Vid prédikátor,

Csáky Boldog Mór domonkos szerzetes,

Báthory Boldog László remete

Temesvári Boldog Pelbárt hithirdető,

Grodecz Szent Menyhért, Kőrösi Szent Márk, és Pongrácz Szent

István jezsuita kassai vértanúk, **Könyörögjetek érettünk!**

Szent Zoeard és Benedek bencés vértanú remeték

Csepelényi Boldog György vértanú,

Szent Szórád remete,

 Magyar Szent Mózes aszkéta,

Magyar Boldog Pál hittérítő és vértanú társai,

Boldog Szádok vértanú és társai,

Boldog Apor Vilmos győri vértanú püspök,

Bánffy Boldog Buzád bán vértanú és társai,

Boldog Özséb pálos remete,

Boldog Gizella királyné,

Árpádházi Szent Margit királylány, domonkos apáca,

Árpádházi Szent Erzsébet asszony,

Árpádházi Szent Piroska bizánci császárné,

Árpádházi Szent Kinga lengyel királyné,

Árpádházi Boldog Jolánta lengyel fejedelemasszony,

Árpádházi ifjabb Szent Erzsébet,

Prágai Szent Ágnes klarissza apáca,

Skóciai Szent Margit királyné,

Portugáliai Szent Erzsébet (Izabella királyné),

Magyar Boldog Ilona,

Boldog Szalome,

Szent Hedvig királynő,

Boldog IV. Károly utolsó magyar királyunk,

Boldog Meszlényi Zoltán vértanú püspök,

Boldog Romzsa Tódor munkácsi vértanú püspök,

Boldog Gojdics Péter Pál eperjesi vértanú püspök,

Boldog Scheffler János szatmári vértanú püspök,

Boldog Bogdánffy Szilárd nagyváradi vértanú püspök,

Boldog Brenner János vértanú ciszterci pap,

Boldog Sándor István vértanú szalézi szerzetes,

Boldog Batthyány-Strattmann László a szegények orvosa,

Boldog Salkaházi Sára vértanú szociális testvér

Boldog Terezija Banja Bernadeta nővér, szűz vértanú

**Mindnyájan ti magyar szentek és boldogok,**

**könyörögjetek érettünk!**

Tiszteletreméltó Mindszenty József hitvalló bíboros,

 Könyörögj érettünk!

Tiszteletreméltó Márton Áron erdélyi püspök

 Könyörögj érettünk!

**Összes magyar hitvallók, szüzek és vértanúk, akiknek boldoggá avatásáért esedezünk, könyörögjetek érettünk!**

**Hazánk Szent Őrangyala könyörögj érettünk!**

**Isten Báránya,** Te elveszed a világ bűneit

 Kegyelmezz nekünk!

**Isten Báránya,** Te elveszed a világ bűneit

 Hallgass meg minket!

**Isten Báránya,** Te elveszed a világ bűneit

 Irgalmazz nekünk!

**Könyörögjünk:**

Mindenható Örök Isten, Te népünket számos szenttel és boldoggal áldottad meg. Kérünk, hogy sokszoros közbenjárásukra áraszd ránk nagy irgalmadat. Add, hogy országunk megújulhasson a hitben, a reményben, és a szeretetben, s hogy a mi Nagyasszonyunk, és magyar szentjeink érdemeiért, az ő közbenjárásukra népünk minden szomorúságtól, külső-belső támadástól, szerencsétlenségtől megszabadulhasson és örökké tartó oltalmadban, gondviselő vezetésedben, örömteljes szívvel élhessen!

Kérünk Téged hallgass meg minket!

Krisztus a mi Urunk által. Ámen